พระราชกฤษฎีกากำหนดเขตที่ดิน ในท้องที่ตำบลน้ำร้อน ตำบลตะเบาะ ตำบลนายม ตำบลวังชมภู ตำบลระวิง ตำบลห้วยสะแก อำเภอเมืองเพชรบูรณ์ และตำบลบ่อไทย ตำบลห้วยโป่ง ตำบลวังโบสถ์ อำเภอหนองไผ่ จังหวัดเพชรบูรณ์ ให้เป็นเขตปฏิรูปที่ดิน พ.ศ. 2552

พระราชกฤษฎีกา
พระราชกฤษฎีกา
กำหนดเขตที่ดิน
ในท้องที่ตำบลน้ำร้อน ตำบลตะเบาะ ตำบลนายม ตำบลวังชมภู
ตำบลระวิง ตำบลห้วยสะแก
อำเภอเมืองเพชรบูรณ์ และตำบลบ่อไทย
ตำบลห้วยโป่ง ตำบลวังโบสถ์
อำเภอหนองไผ่ จังหวัดเพชรบูรณ์
ให้เป็นเขตปฏิรูปที่ดิน
พ.ศ. ๒๕๕๒
 

ภูมิพลอดุลยเดช ป.ร.
ให้ไว้ ณ วันที่ ๖ สิงหาคม
พ.ศ. ๒๕๕๒
เป็นปีที่ ๖๔
ในรัชกาลปัจจุบัน

พระบาทสมเด็จพระปรมินทรมหาภูมิพลอดุลยเดช
มีพระบรมราชโองการโปรดเกล้าฯ ให้ประกาศว่า

โดยที่เป็นการสมควรกำหนดเขตที่ดิน
ในท้องที่ตำบลน้ำร้อน ตำบลตะเบาะ ตำบลนายม ตำบลวังชมภู ตำบลระวิง ตำบลห้วยสะแก อำเภอเมืองเพชรบูรณ์
และตำบลบ่อไทย ตำบลห้วยโป่ง ตำบลวังโบสถ์ อำเภอหนองไผ่ จังหวัดเพชรบูรณ์
ให้เป็นเขตปฏิรูปที่ดิน

อาศัยอำนาจตามความในมาตรา
๑๘๗ ของรัฐธรรมนูญแห่งราชอาณาจักรไทย และมาตรา ๒๕ วรรคหนึ่ง
แห่งพระราชบัญญัติการปฏิรูปที่ดินเพื่อเกษตรกรรม พ.ศ. ๒๕๑๘ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล
ซึ่งมาตรา ๒๙ ประกอบกับ มาตรา ๔๑ มาตรา ๔๒ และมาตรา ๔๓
ของรัฐธรรมนูญแห่งราชอาณาจักรไทย
บัญญัติให้กระทำได้โดยอาศัยอำนาจตามบทบัญญัติแห่งกฎหมาย จึงทรงพระกรุณาโปรดเกล้าฯ
ให้ตราพระราชกฤษฎีกาขึ้นไว้ ดังต่อไปนี้

มาตรา ๑
พระราชกฤษฎีกานี้เรียกว่า พระราชกฤษฎีกากำหนดเขตที่ดิน
ในท้องที่ตำบลน้ำร้อน ตำบลตะเบาะ ตำบลนายม ตำบลวังชมภู ตำบลระวิง ตำบลห้วยสะแก
อำเภอเมืองเพชรบูรณ์และตำบลบ่อไทย ตำบลห้วยโป่ง ตำบลวังโบสถ์ อำเภอหนองไผ่
จังหวัดเพชรบูรณ์ ให้เป็นเขตปฏิรูปที่ดิน พ.ศ. ๒๕๕๒

มาตรา ๒[๑]
พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

มาตรา ๓
ให้ที่ดินในท้องที่ตำบลน้ำร้อน ตำบลตะเบาะ ตำบลนายม ตำบลวังชมภู ตำบลระวิง
ตำบลห้วยสะแก อำเภอเมืองเพชรบูรณ์ และตำบลบ่อไทย ตำบลห้วยโป่ง ตำบลวังโบสถ์
อำเภอหนองไผ่ จังหวัดเพชรบูรณ์ ภายในแนวเขตตามแผนที่ท้ายพระราชกฤษฎีกานี้
เป็นเขตปฏิรูปที่ดิน

มาตรา ๔
ให้รัฐมนตรีว่าการกระทรวงการคลัง
รัฐมนตรีว่าการกระทรวงเกษตรและสหกรณ์และรัฐมนตรีว่าการกระทรวงมหาดไทยรักษาการตามพระราชกฤษฎีกานี้


ผู้รับสนองพระบรมราชโองการ
อภิสิทธิ์ เวชชาชีวะ
นายกรัฐมนตรี
[เอกสารแนบท้าย]

๑.
แผนที่ท้ายพระราชกฤษฎีกากำหนดเขตที่ดิน ในท้องที่ตำบลน้ำร้อน ตำบลตะเบาะ ตำบลนายม
ตำบลวังชมภู ตำบลระวิง ตำบลห้วยสะแก อำเภอเมืองเพชรบูรณ์และตำบลบ่อไทย
ตำบลห้วยโป่ง ตำบลวังโบสถ์ อำเภอหนองไผ่ จังหวัดเพชรบูรณ์ ให้เป็นเขตปฏิรูปที่ดิน
พ.ศ. ๒๕๕๒

(ดูข้อมูลจากภาพกฎหมาย)
หมายเหตุ :-
เหตุผลในการประกาศใช้พระราชกฤษฎีกาฉบับนี้ คือ เนื่องจากในท้องที่ตำบลน้ำร้อน
ตำบลตะเบาะ ตำบลนายม ตำบลวังชมภู ตำบลระวิง ตำบลห้วยสะแก อำเภอเมืองเพชรบูรณ์
และตำบลบ่อไทย ตำบลห้วยโป่ง ตำบลวังโบสถ์ อำเภอหนองไผ่ จังหวัดเพชรบูรณ์
มีเกษตรกรผู้ไม่มีที่ดินประกอบเกษตรกรรมเป็นของตนเองหรือมีที่ดินเล็กน้อยไม่เพียงพอแก่การครองชีพ
หรือต้องเช่าที่ดินของผู้อื่นประกอบเกษตรกรรมอยู่เป็นจำนวนมากและโดยที่คณะรัฐมนตรีมีมติให้ดำเนินการปฏิรูปที่ดินเพื่อเกษตรกรรมในที่ดินเขตป่าสงวนแห่งชาติป่าห้วยทินและป่าคลองตีบ
และป่าห้วยน้ำโจนและป่าวังสาร
ในส่วนที่มีสภาพเป็นป่าเสื่อมโทรมแล้วสมควรกำหนดเขตที่ดินในท้องที่ดังกล่าวให้เป็นเขตปฏิรูปที่ดิน จึงจำเป็นต้องตราพระราชกฤษฎีกานี้






















วิภา/ปรับปรุง
๑ พฤษภาคม ๒๕๕๘






[๑] ราชกิจจานุเบกษา
เล่ม ๑๒๖/ตอนที่ ๕๗ ก/หน้า ๖๗/๒๑ สิงหาคม ๒๕๕๒